	[image: image1.jpg]



	ROMÂNIA

JUDEŢUL TIMIŞ

MUNICIPIUL TIMISOARA
DIRECTIA URBANISM

SERVICIUL AUTORIZARE SI CONTROL CONSTRUCTII
Bd. Constantin Diaconovici Loga, nr. 1, 300030

e-mail:institutiaarhitectuluisef@primariatm.ro, internet:www.primariatm.ro



SC2013-27317/25.09.2013

                                                                                         

  
APROBAT  

                                                                                  


 PRIMAR
                                                         



       NICOLAE ROBU





REFERAT


Privind reglementarea situaţiei garajelor amplasate  pe terenul Municipiului Timişoara sau pe terenul Statului Român



Către Comisiile Consiliului Local al Municipiului Timişoara

Garajele construite pe domeniul municipiului Timişoara fără autorizaţie de construire au fost legalizate la solicitarea beneficiarilor  pe baza  H.C.L. 132/14.05.2002 privind aprobarea Metodologiei de reglementare a situaţiei garajelor construite pe domeniu public şi  al municipiului Timişoara


Având în vedere prevederile art. 4 al H.C.L.377/27.10.2009 prin care  s-a dispus ca Direcţia Urbanism din cadrul Primăriei Municipiului Timişoara să inventarieze în termen de 1 an de la data emiterii acestei hotărâri garajele edificate fără autorizaţie de construire, iar acolo unde sunt întrunite condiţiile de intrare în legalitate proprietarii construcţiilor vor fi somaţi să intre în legalitate, în caz contrar garajele vor fi demolate pe cheltuiala proprietarului construcţiei,

În perioada ianuarie-aprilie 2010 Direcţia Urbanism a inventariat garajele situate pe terenul Municipiului Timişoara sau pe terenul Statului Român .S-au inventariat un număr total de 8545 garaje din care autorizate un număr de 5087, fără autorizaţie de construire un număr de 2605 şi 820 din tablă. Acolo unde erau întrunite condiţiile de intrare în legalitate, proprietarii garajelor au fost somaţi să intre în legalitate în termen de 6 luni.


 În perioada   mai 2010- septembrie 2013 s-au eliberat 126 de autorizaţii de construire pentru legalizarea garajelor somate.


Termenul în care erau somaţi să intre în legalitate proprietarii  garajelor amplasate pe domeniul Municipiului Timişoara şi a Statului Român a expirat


Potrivit prevederilor art.13 din Legea 50/1991 privind executarea lucrărilor de construcţii:
„(1) Terenurile apartinand domeniului privat al statului sau al unitatilor administrativ-teritoriale, destinate construirii, pot fi vandute, concesionate ori inchiriate prin licitatie publica, potrivit legii, in conditiile respectarii prevederilor documentatiilor de urbanism si de amenajare a teritoriului, aprobate potrivit legii, in vederea realizarii de catre titular a constructiei.

<LLNK810000007981000001> (2) Terenurile apartinand domeniului public al statului sau al unitatilor administrativ-teritoriale se pot concesiona numai in vederea realizarii de constructii sau de obiective de uz si/sau de interes public, cu respectarea documentatiilor de urbanism aprobate potrivit legii. ’’

Garajele sunt construcţii  ce nu pot fi considerate de uz şi/sau de interes public


Potrivit prevederilor art.33 din Legea 50/1991 actualizată privind autorizarea executării lucrărilor de construcţii :
<LLNK810000007992000001>    (1) Prin excepţie de la prevederile art. 32, construcţiile executate fără autorizaţie de construire pe terenuri aparţinând domeniului public sau privat al statului, cât şi construcţiile, lucrările şi amenajările cu caracter provizoriu executate pe terenuri aparţinând domeniului public sau privat al judeţelor, municipiilor, oraşelor şi comunelor vor putea fi desfiinţate pe cale administrativă de autoritatea administraţiei publice de pe raza unităţii administrativ-teritoriale unde se află construcţia, fără emiterea unei autorizaţii de desfiinţare, fără sesizarea instanţelor judecătoreşti şi pe cheltuiala contravenientului.


  Având în vedere cele de mai sus, supunem spre  aprobare  Consiliului Local; 

1) Desfiinţarea garajelor neîntabulate, executate fără autorizaţie de construire pe terenul Municipiului    Timişoara şi terenul Statului Român .Pentru desfiinţarea acestor garaje se va întocmi Dispoziţie de demolare potrivit prevederilor art.33 din Legea 50/1991;
2) Certificatele de Urbanism solicitate în vederea legalizării garajelor se vor emite cu respectarea celor dispuse la pct.1. ( respectiv certificat de urbanism în care se precizează că acesta „nu poate fi folosit în scopul declarat”)
Pentru Certificatele de Urbanism  valabile , emise în scopul legalizării garajelor,  anterior prezentei , la solicitarea beneficiarului se va putea emite autorizaţie de construire in conditiile legii;
3)  Modificarea prevederilor H.C.L.132/14.05.2002 privind aprobarea Metodologiei de                                                                               reglementare a situaţiei garajelor construite pe domeniul public şi privat al Municipiului                         Timişoara şi H.C.L. 377/27.10.2009 privind reglementarea situaţiei terenurilor ocupate cu garaje pe raza Municipiului Timişoara în sensul amintit mai sus;

4)  Interzicerea amplasării garajelor pe domeniul public al municipiului Timişoara şi al                                                                           

  Statului Român .În  certificatele de urbanism solicitate în acest scop se va preciza că acesta  „nu poate fi folosit în scopul declarat”

